Skibidi Toilet

Skibidi Toilet on sarja Youtubessa julkaistuja videoita ja lyhyitä Youtube Shorts -videoita. Videot on luonut DaFuq!?Boom! -nimiselle kanavalleen georgialainen Aleksei Gerasimov. Sarja nousi suureen suosioon vuoden 2023 aikana. Skibidi Toilet on suosittu etenkin lapsien keskuudessa. Suosituin sarjan Youtube Shorts -video on kerännyt yli 358 miljoonaa näyttökertaa ja suosituin pitkä Youtube-video on saanut yli 212 miljoonaa näyttökertaa marraskuuhun 2025 mennessä.
Sarja on aiheuttanut paljon keskustelua ja saanut paljon kritiikkiä sen kummallisuuden ja väkivaltaisuuden takia. Monien mielestä sarjan väkivaltaisuudella on negatiivisia vaikutuksia lapsiin, jotka katsovat kyseistä sarjaa. Sarjan jaksoista kootaan tuotantokausiksi nimettyjä juonellisia, noin kymmenien minuuttien koostevideoita. Uusimmat jaksot jaetaan yleensä 3–5 muutaman minuutin kestävään osaan. Marraskuussa 2025 sarja on edennyt 79. jaksoon ja 25. tuotantokauteensa.
Sisältö.
Tausta.
Skibidi Toiletin on tehnyt georgialainen Aleksei Gerasimov (s. 1997 tai 1998). Hänet tunnetaan myös nimellä ”DaFuq!?Boom”! tai ”Blugray”. Georgiassa asuva Gerasimov on vuodesta 2014 lähtien oppinut animaatiota itsenäisesti. Hän on tehnyt videoita Youtubeen vuodesta 2017 alkaen. Videot on tehty Source Filmmakerilla, ja hahmoja ja esineitä on otettu "Half-Life 2"- ja "Garry’s Mod" -peleistä. Kameramies-hahmojen usein esiintyvät tanssit ovat suurimmaksi osaksi "Fortnite"-pelistä.
Videoiden taustalla soi usein sikermä, jossa on yhdistetty Timbalandin kappale ”Give It to Me” ja bulgarialaisen muusikon Biser Kingin kappale ”Dom Dom Yes Yes”. Sana ”skibidi” on otettu jälkimmäisen kappaleen säkeestä ”Trrrrrrr shtibididob dob dob dob dob yes yes shtib shtib shtib shtibidid shtibidi dabudu dabudu yes yes”. Joissain videoissa taustalla soi ”Everybody Wants to Rule the World” -kappale. 
Kesto.
Sarjan jaksoista kootaan tuotantokausiksi nimettyjä juonellisia, useiden kymmenien minuuttien koostevideoita. Aluksi jaksot ja ensimmäiset tuotantokaudet olivat lyhyitä, korkeintaan minuutin pituisia ja ne julkaistiin Youtube Shorts -videoina. Sarjan edetessä jaksoista ja tuotantokausista on tullut huomattavasti pidempiä kuin sarjan ensimmäisistä, ja ne julkaistaan normaaleina Youtube -videoina. 
Sarjan alkuaikoina uusia jaksoja tuli nopeaan tahtiin, useampi jakso viikossa. Uusia jaksoja tulee kuitenkin nykyään harvemmin kuin sarjan alussa. Uusimmat sarjan jaksot ovat kuitenkin paljon laadukkaampia ja pikkutarkempia, kuin ensimmäiset jaksot. Nykyään uusimmat jaksot voivat olla kokonaisuudessa jopa yli kymmenminuuttisia, mutta ne jaetaan yleensä 3–5:n muutaman minuutin pituiseen osaan. Uusimmat tuotantokaudet voivat puolestaan olla jo monia kymmeniä minuutteja pitkiä, jopa tunnin mittaisia.
Juoni.
Videosarjan kantavana ideana on sota maailman valloittaneiden vessanpönttö-hahmojen (hahmon pää näkyy vessanpöntöstä) ja näitä vastustavien kapinallisten välillä. Kapinallisilla puolestaan pää on korvattu erilaisilla laitteilla, kuten valvontakameroilla, kaiuttimilla ja televisioilla, ja heistä käytetään joskus nimitystä ”cameramen”. Erilaisia hahmoja on tullut sarjaan vuoteen mennessä 2025 jo hyvin paljon.
Arvostelu.
Amerikkalaiset ja brittiläiset toimittajat ovat pitäneet videoita outoina ja pelottavina ja videosarjaa on verrattu Slenderman-videoihin. Jotkut indonesialaiset sanomalehdet ovat väittäneet, että Skibidi Toilet -videoiden väkivallalla ja oudolla visuaalisella tyylillä voi olla haitallinen vaikutus pieniin lapsiin. Asiasta on käytetty nimitystä ”Skibidi Toilet” -syndrooma. Toisaalta ainakin "The Guardian" pitää sarjan haitallisuudesta esitettyjä väitteitä pelkkänä moraalipaniikkina. 
Vuonna 2024 Venäjän poliisi on tutkinut väitteitä sarjan lapsille aiheuttamista haitoista Moskovan asukkaan tekemän valituksen jälkeen.
Seuraukset ja suosio.
Suosio.
Ensimmäisestä helmikuussa 2023 julkaistusta videosta tuli 261 miljoonalla katselukerralla (tilanne 1. marraskuuta) Youtuben katsotuin video vuonna 2023. Lisäksi DaFuq!?Boom! -kanava sai sinä vuonna 36 miljoonaa tilaajaa. Suosituin Skibidi Toiletin Youtube Shorts -video on saanut 358 miljoona näyttökertaa ja suosituin pitkä Youtube-video on saanut yli 212 miljoonaa näyttökertaa marrakuuhun 2025 mennessä. 
Skibidi Toiletista on myös tehty valtavasti erilaisia oheistuotteita. Erilaisia tuotteita on esimerkiksi erilaiset hahmo -asusteet, vaatteet, pehmolelut, lelut ja vuodevaatteet.
Seuraukset.
Sarja on saanut paljon erityisesti kriittistä arvostelua, etenkin mediassa sen väkivaltaisuuden takia. Brittiläinen sanomalehti "The Daily Telegraph" kehotti määräämään ikärajoituksia joillekin erityisesti väkivaltaa sisältäviin Youtube-videoihin, käyttäen Skibidi Toiletia esimerkkinä sellaisista videoista, joihin pitäisi laittaa ikärajoitus. 
Videosarjan takia Youtubeen on ilmestynyt videoita, joissa lapset istuvat astioiden sisällä ja jäljittelevät vessaa. Lisäksi Alfa-sukupolven eli vuosina 2010–2024 syntyneiden, erityisesti alakouluikäisten on sanottu katselevan videoita tunteja päivässä. Sen sijaan Z-sukupolven edustajat ovat videoiden kohdeyleisöksi jo liian vanhoja, eikä niistä ole heidän keskuudessaan tullut samanlaista ilmiötä.